
[bookmark: _GoBack]LIETUVOS RESPUBLIKOS 
BIOKURO, BIODEGALŲ IR BIOALYVŲ ĮSTATYMO 
5 IR 7 STRAIPSNIŲ PAKEITIMO ĮSTATYMO PROJEKTO
 AIŠKINAMASIS RAŠTAS


1. Projekto rengimą paskatinusios priežastys, pirminiai jo siūlytojai ir asmenys, dalyvavę rengiant ar tobulinant projektą
Lietuvos Respublikos biokuro, biodegalų ir bioalyvų įstatymo 5 ir 7 straipsnių pakeitimo įstatymo projektas (toliau – Projektas) parengtas siekiant įgyvendinti Penkioliktos Lietuvos Respublikos Vyriausybės programą. 

2. Parengto projekto tikslai ir uždaviniai
Projekto tikslas – Lietuvos Respublikos biokuro, biodegalų ir bioalyvų įstatyme nustatytas Ūkio ministerijos funkcijas perduoti steigiamai Energetikos ministerijai.  

3. Kaip šiuo metu yra teisiškai reglamentuojami įstatymo projekte aptarti klausimai
Projekte aptarti klausimai Lietuvos Respublikos biokuro, biodegalų ir bioalyvų įstatyme priskiriami Ūkio ministerijos kompetencijai. 

4. Kokios numatomos naujos teisinio reglamentavimo nuostatos, naujai reglamentuotų klausimų teigiamos savybės ir kokių teigiamų rezultatų laukiama
Projekte nustatyta, kad Ūkio ministerijos funkcijos perduodamos steigiamai Energetikos ministerijai. 

5. Galimos neigiamos priimto įstatymo pasekmės ir kokių priemonių reikėtų imtis, kad tokių pasekmių būtų išvengta
Priėmus Projektą neigiamų pasekmių nenumatoma.

6. Kokią įtaką įstatymas turės kriminogeninei situacijai, korupcijai.
Kriminogeninei situacijai ir korupcijai Projektas pasekmių neturės.

7. Kaip įstatymo įgyvendinimas atsilieps verslo sąlygoms ir jo plėtrai.
Projektas neturės įtakos verslo sąlygoms ir jo plėtrai.

8. Įstatymo inkorporavimas į teisinę sistemą, kokie šios srities teisės aktai tebegalioja (pateikiamas šių aktų sąrašas) ir kokius galiojančius teisės aktus būtina pakeisti ar panaikinti, priėmus teikiamą projektą
Priėmus Projektą reikės pakeisti Lietuvos Respublikos Vyriausybės nutarimus ir ūkio ministro įsakymus, susijusius su biokuro, biodegalų ir bioalyvų reglamentavimu.

9. Ar įstatymo projektas atitinka Europos žmogaus teisių ir pagrindinių laisvių apsaugos konvencijos nuostatas bei Europos Sąjungos dokumentus
Projektas atitinka Europos žmogaus teisių ir pagrindinių laisvių apsaugos konvencijos nuostatas bei Europos Sąjungos dokumentus.

10. Jeigu įstatymui įgyvendinti reikia įstatymų lydimųjų aktų, – kas ir kada juos turėtų parengti, šių aktų metmenys
Projektui įgyvendinti nereikės priimti naujų teisės aktų.

11. Kiek biudžeto lėšų pareikalaus ar leis sutaupyti įstatymo įgyvendinimas (pateikiami įvertinimai artimiausiems metams ir tolesnei ateičiai)
Projekto įgyvendinimas tiesioginių papildomų biudžeto lėšų nepareikalaus.

12. Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant reikšminius žodžius pagal Europos žodyną Eurovoc
„Energetikos ministerija“.

